	Kabinet Zaštitnika
	020/241-642

	Savjetnici
	020/225-395

	Centrala
	020/225-395

	Fax:
	020/241-642

	E-mail:
	ombudsman@t-com.me

	
	www.ombudsman.co.me



[image: image1.bmp]
Broj: 03-854/17
Podgorica, 08.08.2017. godine

IK/MS
Zaštitnik ljudskih prava i sloboda Crne Gore, na osnovu člana 30 stav 1 Zakona o slobodnom pri​stupu informacijama ("Sl.list CG“, br. 44/12 i 30/17), postupajući po zahtjevu Instituta Alternativa, od 27.07.2017. godine, radi pristupa informacijama, iz tač. 1, 4, 5, 6, 7, 8, 9, 10, 11 i 12 tog zahtjeva, kao i na osnovu člana 29 stav 1 tačka 3, a u vezi sa članom 14 stav 1 tačka 6) Zakona o slobodnom pri​stupu informacijama ("Sl.list CG“, br. 44/12 i 30/17) i člana 29 stav 1 Zakona o zaštitniku ljudskih prava i sloboda Crne Gore ("Službeni list Crne Gore", br. 42/11 i 32/14), postupajući po zahtjevu Instituta Alternativa, od 27.07.2017. godine, radi pristupa informacijama, iz tač. 2 i 3 tog zahtjeva, donosi
R J E Š E NJ E

I. Usvaja se Zahtjev NVO Instituta  Alternativa, od 27.07.2017. godine, iz tač. 1, 4, 5, 6, 7, 8, 9, 10, 11 i 12 tog zahtjeva i daju se, po tim tačkama, sljedeće informacije: 
1. Prema preliminarno statistički obrađenim podacima, u periodu od 01.01.2017. godine, do 31.07.2017. godine, Zaštinik ljudskih prava i sloboda Crne Gore je po pritužbama građana formirano 409 predmeta i po sopstvenoj inicijativi 31 predmet. 

4. Prema preliminarno statistički obrađenim podacima, u periodu od 01.01.2017. godine, do 31.07.2017. godine, Zaštinik je ukupno formirao 440 predmeta.

5. Prema preliminarno statistički obrađenim podacima, od ukupno formiranih 440 predmeta u periodu od 01.01.2017. godine, do 31.07.2017. godine, Zaštitnik je okončao postupak u 270 predmeta.

6. U periodu od 01.01.2017. godine do 30.06.2017. godine, u oblasti zaštite od torture, Zaštitnik nije imao preporuka Upravi policije i Ministarstva unutrašnjih poslova.
7. U periodu od 01.01.2017. godine do 30.06.2017. godine, u oblasti zaštite od torture, Zaštitnik nije imao urgencija za dostavljanje odgovora po pritužbama na rad Uprave policije i Ministarstva unutrašnjih poslova. Ovi organi su na zahtjev Zaštitnika dostavljali izjašnjenje i potrebnu dokumentaciju, saglasno članu 35 stav 1 Zakona o zaštitniku ljudskih prava i sloboda Crne Gore.

8. Informacije i kopiju dokumentacije povodom krivične prijave Zaštitnika, od 30.05.2016. godine, protiv komandanta Specijalne antiterorističke jedinice Uprave policije u Podgorici, dostavili smo Vam našim Rješenjem br. 03-931/16, od 29.07.2016. godine, koje Vam je uručeno 01.08. 2016. godine. Nemamo novih informacija i dokumentacije.

9. U periodu od 01.01.2017. godine do 30.06.2017. godine, Zaštitnik nije imao podnijetih inicijativa Ministarstvu unutrašnjih poslova za pokretanje disciplinskog postupka ili postupka za razrješenje lica, čijim je radom ili nepostupanjem učinjena povreda ljudskih prava, iz članu 44 stav 1 Zakona o Zaštitniku ljudskih prava i sloboda (“Sl. list Crne Gore”, br.42/11 i 32/14).
10. U periodu od 01.01.2017. godine do 30.06.2017. godine, u oblasti zaštite od torture Zaštitnik nije imao preporuka Upravi policije, te s tim u vezi nemamo traženih informacija i dokumentacije. 
11. Kopije mišljenja Zaštitnika po pritužbama na rad Uprave policije u predmetima zaštite od torture, u periodu od 01.01.2017. godine do 31.07.2017. godine,  date su u prilogu i sastavni su dio ovog rješenja. 
12. Po Vašem zahtjevu koji se odnosi na dostavljanje kopija odgovora koje je tužilaštvo dostavilo Zaštitniku ljudskih prava i sloboda Crne Gore povodom predmeta koje je Zaštitnik proslijedio tužilaštvima na nadležno postupanje tokom 2015. godine, postupili smo našim Rješenjem broj 03-931/16, od 29.07.2016. godine, koje Vam je uručeno 01.08.2016. godine. 
Nemamo novih informacija i dokumentacije.

II. Odbijaju se zahtjevi NVO Instituta  Alternativa od 27.07.2017. godine, za dostavljanje kopija dokumentacije, iz tač. 2 i 3 toga zahtjeva, kako slijedi:

2. Odbija se zahtjev za dostavljanje kopija pritužbi koje je u prvih šest mjeseci 2017. godine primio Zaštitnik ljudskih prava i sloboda Crne Gore;
3. Odbija se zahtjev za dostavljanje kopija izjašnjenja na pritužbe, koja su dostavljena Zaštitniku u prvih šest mjeseci 2017. godine.

III. Zvanični podaci o radu Zaštitnika daju se u Godišnjim izvještajima o radu Zaštitnika, koji se saglasno Zakonu dostavljaju Skupštini Crne Gore do 31. marta tekuće za prethodnu godinu i koji su javno dostupni na web portalu: www.ombudsman.co.me, a takođe  i u posebnim izvještajima. U tim izvještajima daju se podaci u svim područjima rada Zaštitnika. Zaštitnik postupa samo u okviru ovlašćenja propisanih zakonom. 
Mišljenja sa preporukama Zaštitnika javno su dostupna na web portalu Institucije.

     IV. Žalba protiv ovog rješenja ne odlaže njegovo izvršenje.  

O b r a z l o ž e nj e
Zaštitniku ljudskih prava i sloboda Crne Gore, saglasno Zakonu o slobodnom pristupu informacijama, obratila se NVO Institut Alternativa, Zahtjevom  za pristup informacijama od 27.07.2017. godine, radi pristupa sljedećim dokumentima i informacijama:

1. Broj žalbi građana u prvih 6 mjeseci 2017. godine koje je primio Zaštitnik ljudskih prava i sloboda;

2. Kopije žalbi koje je u prvih 6 mjeseci 2017. godine primio Zaštitnik ljudskih prava i sloboda;

3. Kopije odgovora na žalbe koje je u prvih 6 mjeseci 2017. godine primio Zaštitnik ljudskih prava i sloboda;

4. Broj formiranih predmeta u prvih 6 mjeseci 2017. godine;

5. Broj riješenih žalbi graðana tokom prvih 6 mjeseci 2017. godine;

6. Broj izdatih preporuka Upravi policije i Ministarstvu unutrašnjih poslova u prvih 6 mjeseci 2017. godine;

7. Kopije urgencija upućenih Upravi policije i Ministarstvu unutrašnjih poslova zbog neblagovremenog dostavljanja odgovora potrebnih za postupanje po žalbama, tokom prvih 6 mjeseci 2017. godine;

8. Kopija dokumentacije/urgencija upućenih Osnovnom tužilaštvu u Podgorici povodom podnošenja krivične prijave protiv Radosava Lješkovića, komandanta Specijalne antiterorističke jedinice

9. Kopija inicijativa koje je Zaštitnik ljudskih prava i sloboda uputio Ministarstvu unutrašnjih poslova za pokretanje disciplinskog postupka, odnosno postupka za razrješenje lica čijim je radom ili nepostupanjem učinjena povreda ljudskih prava i sloboda u prvih 6 mjeseci 2017. godine;

10. Kopije informacija dostavljenih od strane Uprave policije o ispunjenju preporuka Zaštitnika ljudskih prava i sloboda tokom prvih 6 mjeseci 2017. godine;

11. Kopije mišljenja svih predmeta koje je izdao Zaštitnik ljudskih prava i sloboda u vezi sa postupanjem Uprave policije tokom tokom prvih 6 mjeseci 2017. godine;

12. Kopije odgovora koje je Tužilaštvo dostavilo Zaštitniku ljudskih prava i sloboda, a povodom predmeta koje je Zaštitnik proslijedio Tužilaštvima na nadležno postupanje tokom 2015. godine i u prvih šest mjeseci 2017. godine.

Polazeći od toga, Zaštitnik je na osnovu člana 30 stav 1 Zakona o slobodnom pri​stupu informacijama), postupajući po navedenim zahtjevima Instituta Alternativa, od 27.07.2017. godine, radi pristupa informacijama, iz tač. 1, 4, 5, 6, 7, 8, 9, 10, 11 i 12 tog zahtjeva, na osnovu raspoloživih podataka dao informacije, podatke i dokumentaciju, kako je odlučeno  u dispozitivu ovog rješenja.

Zahtjevi NVO Institut  Alternativa od 27.07.2017. godine, za dostavljanje kopija dokumentacije, iz tač. 2 i 3 toga zahtjeva, su odbijeni. 

Kopije pritužbi koje je u prvih šest mjeseci 2017. godine primio Zaštitnik ljudskih prava i sloboda Crne Gore i kopije izjašnjenja na pritužbe koja su dostavljena Zaštitniku u prvih šest mjeseci 2017. godine Zaštitnik nije ovlašćen dostaviti podnositeljki zahtjeva jer je postupak ispitivanjanja povreda ljudskih prava i sloboda pred Zaštitnikom povjerljiv. To znači da su povjerljive prirode i sve informacije i dokumentacija u tom postupku i da uživaju tajnost. Iz tih razloga odbijeni su zahtjevi za pristup informacijama i dostavljanje dokumentacije podnositeljki.

Naime, Zaštitnik ljudskih prava i sloboda Crne Gore samostalno i nezavisno, na načelima pravde i pravičnosti, preduzima mjere za zaštitu ljudskih prava i sloboda, kad su povrijeđena aktom, radnjom ili nepostupanjem državnih organa, organa državne uprave, organa lokalne samouprave i lokalne uprave, javnih službi i drugih nosilaca javnih ovlašćenja, kao i mjere za sprječavanje mučenja i drugih oblika nečovječnog ili ponižavajućeg postupanja i kažnjavanja i mjere za zaštitu od diskriminacije. Postupak ispitivanja povrede ljudskih prava i sloboda pokreće se povodom pritužbe ili po sopstvenoj inicijativi kada sazna da su aktom, radnjom ili nepostupanjem organa povrijeđena ljudska prava i slobode.
Odredbom člana 29 stav 1 Zakona o Zaštitniku ljudskih prava i sloboda Crne Gore ("Službeni list Crne Gore", br. 42/11 i 32/14), izričito je propisano: "Postupak pred Zaštitnikom/com je povjerljiv".

Polazeći od toga, na osnovu člana 29 stav 1 tačka 3 Zakona o slobodnom pri​stupu informacijama ("Sl.list CG“, br. 44/12 i 30/17), kojim je propisano da će organ vlasti odbiti zahtjev za pristup informaciji ako postoje razlozi za ograničavanje pristupa treženoj informacijia iz člana 14 stav 1 tačka 6) toga zakona jer se radi o tajnosti propisanoj zakonom i člana 29 stav 1 Zakona o Zaštitniku ljudskih prava i sloboda Crne Gore ("Službeni list Crne Gore", br. 42/11 i 32/14), kojim je izričito propisano da je postupak ispitivanja povreda ljudskih prava i sloboda pred Zaštitnikom povjerljiv, odbijeni su zahtjevi Instituta Alternativa, od 27.07.2017. godine, radi pristupa informacijama i dostavljanje kopija dokumenata, iz tač. 2 i 3 tog zahtjeva - kopija pritužbi koje je u prvih šest mjeseci 2017. godine primio Zaštitnik i kopije izjašnjenja na pritužbe koja su dostavljena Zaštitniku u prvih šest mjeseci 2017. godine.
Zaštitnik napominje da se zvanični podaci o radu Zaštitnika daju u Godišnjim izvještajima o radu Zaštitnika, koji se saglasno Zakonu dostavljaju Skupštini Crne Gore do 31. marta tekuće za prethodnu godinu i koji su javno dostupni na web portalu: www.ombudsman.co.me, a takođe  i u posebnim izvještajima. U tim izvještajima daju se podaci u svim područjima rada Zaštitnika. Zaštitnik postupa samo u okviru ovlašćenja propisanih zakonom. Mišljenja sa preporukama Zaštitnika takođe su javno dostupna na web portalu Institucije.

Žalba na ovo rješenje u dijelu kojim se dozvoljava pristup informacijama ne odlaže izvršenje, shodno članu 36 Zakona o slo​bodnom pristupu informacijama.
Pravna pouka: Protiv ovog rješenja može se izjaviti žalba Agenci​ji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko institucije Zaštitnika.  
Prilog: Akt Zaštitnika br.03-931/16-2 od 29.07.2016. god.

           Akt Zaštitnika br.01-36/17-4 od 03.04.2017. god.

           Akt Zaštitnika br.01-255/17-4, od 26.07.2017. god.
Informaciju sačinili:

Savjetnica Zaštitnika

Marijana Sinđić 

                                                                                         Generalni sekretar

  Zaštitnika ljudskih prava i sloboda Crne Gore
                                                                                     Ivan Krkeljić s.r.
Dostavljeno: 
- Podnosiocu/teljki zahtjeva,

- a/a

